ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทยพ.ศ. ๒๕๕๙ อาศัยอำนาจตามความในมาตรา๔ วรรคหนึ่ง (๕) และมาตรา ๑๗ แห่งพระราชบัญญัติมาตรฐานสินค้าขาออก พ.ศ. ๒๕๐๓แก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ๑ ประกาศนี้เรียกว่า ประกาศกระทรวงพาณิชย์เรื่อง หลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทยพ.ศ. ๒๕๕๙ข้อ ๒[๑]ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ประกาศกระทรวงพาณิชย์ เรื่องหลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทยพ.ศ. ๒๕๔๕ ลงวันที่ ๑๕ กุมภาพันธ์ พ.ศ. ๒๕๔๕(๒)ประกาศกระทรวงพาณิชย์ เรื่องหลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทย(ฉบับที่ ๒) พ.ศ. ๒๕๔๙ ลงวันที่ ๒๑ ธันวาคม พ.ศ. ๒๕๔๙ข้อ๔ ให้ผู้ทำการค้าขาออกซึ่งสินค้ามาตรฐานข้าวหอมมะลิไทยจัดให้มีการตรวจสอบมาตรฐานสินค้าตามหลักเกณฑ์และวิธีการดังต่อไปนี้(๑)การจัดให้มีการตรวจสอบแต่ละวันให้กระทำได้ในระหว่างเวลา ๐๘.๐๐ นาฬิกา ถึงเวลา๒๒.๓๐ นาฬิกา การจัดให้มีการตรวจสอบนอกเวลาดังกล่าวจะกระทำได้ต่อเมื่อได้รับอนุญาตเป็นหนังสือจากสำนักงานมาตรฐานสินค้าหรือสำนักงานสาขาในกรณีที่มีความจำเป็นเร่งด่วนเพื่อส่งมอบสินค้าให้ทันกำหนดโดยมีเหตุขัดข้องไม่สามารถขออนุญาตเป็นหนังสือจากสำนักงานมาตรฐานสินค้าหรือสำนักงานสาขาตามวรรคหนึ่งให้จัดให้มีการตรวจสอบนอกเวลาที่กำหนดได้โดยผู้จัดให้มีการตรวจสอบต้องมีหนังสือชี้แจงเหตุผล ความจำเป็นดังกล่าวให้สำนักงานมาตรฐานสินค้าทราบภายในกำหนด๕ วัน นับแต่วันที่มีการตรวจสอบนั้น(๒)สถานที่จัดให้มีการตรวจสอบต้องอยู่ในท้องที่หรือเขตที่สำนักงานมาตรฐานสินค้าได้ประกาศกำหนดให้เป็นท้องที่หรือเขตที่จะจัดให้มีการตรวจสอบมาตรฐานสินค้า(๓)สถานที่ที่จัดให้มีการตรวจสอบต้องมีแสงสว่างพอเพียงที่จะทำการตรวจสอบมาตรฐานสินค้าได้(๔)ผู้จัดให้มีการตรวจสอบจะต้องระบุหรือกำหนดกองสินค้าหรือถังไซโลที่บรรจุสินค้าที่จะจัดให้มีการตรวจสอบไว้อย่างชัดเจนพร้อมทั้งจัดให้มีการแสดงเครื่องหมายเพื่อให้เห็นว่าสินค้าที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์และวิธีการที่รัฐมนตรีกำหนด(๕)การส่งออกโดยบรรจุกระสอบหรือภาชนะอื่นใดให้ประทับหมายเลขคำร้องขอให้ออกใบรับรองมาตรฐานสินค้า(มส. ๑๓) หรือรหัส (Lot Number) หรือวันผลิตหรือวันหมดอายุที่สามารถเห็นได้ชัดเจนบนกระสอบหรือภาชนะที่ใช้ในการบรรจุหุ้มห่อและส่งมอบตัวอย่างกระสอบหรือภาชนะที่ใช้บรรจุนั้นให้ผู้ประกอบธุรกิจตรวจสอบมาตรฐานสินค้าตัวอย่างละไม่น้อยกว่า ๑ ใบข้อ๕ให้ผู้มีหน้าที่ตรวจสอบมาตรฐานสินค้าดำเนินการตรวจสอบมาตรฐานสินค้าข้าวหอมมะลิไทยแยกเป็น๒ ขั้นตอน คือการตรวจสอบขั้นก่อนตรวจปล่อยและการตรวจสอบขั้นตรวจปล่อยและให้ปฏิบัติตามหลักเกณฑ์และวิธีการ ดังต่อไปนี้(ก)การตรวจสอบขั้นก่อนตรวจปล่อย(๑) ให้ผู้มีหน้าที่ตรวจสอบมาตรฐานสินค้าดำเนินการตรวจสอบขั้นก่อนตรวจปล่อย โดยวิธีการอย่างใดอย่างหนึ่งดังนี้(๑.๑)ในกรณีสินค้าบรรจุกระสอบตั้งกองไว้เรียบร้อยแล้วให้ชักตัวอย่างโดยวิธีสุ่มจากกระสอบไม่น้อยกว่าร้อยละ ๕ ของจำนวนกระสอบทั้งหมด(๑.๒)ในกรณีไม่อาจชักตัวอย่างโดยวิธีการตาม (๑.๑) ได้เนื่องจากวัสดุที่ใช้ในการบรรจุหุ้มห่อเป็นกระสอบที่ทอด้วยเส้นใยสังเคราะห์ หรือถุงพลาสติกหรืออย่างอื่นที่ผู้ซื้อได้ทำความตกลงกับผู้ทำการค้าขาออกไว้ให้ชักตัวอย่างจากกระสอบหรือภาชนะบรรจุที่สุ่มมาจากกองสินค้าไม่น้อยกว่าร้อยละ ๐.๕ของจำนวนกระสอบหรือภาชนะบรรจุทั้งหมดด้วยวิธีการเปิดปากกระสอบหรือภาชนะบรรจุสินค้า(๑.๓)ในกรณีสินค้าเก็บในถังไซโล ให้ชักตัวอย่างโดยวิธีลำเลียงสินค้าออกมาไม่น้อยกว่าร้อยละ ๒ของปริมาณสินค้าทั้งหมดในถังไซโล และสุ่มชักตัวอย่างทุกระยะ ๑ เมตริกตัน(๑.๔)ในกรณีสินค้ากำลังลำเลียงเข้าเก็บในคลังสินค้าหรือที่เก็บสินค้าหรือถังไซโลให้สุ่มชักตัวอย่างสินค้าจากรถบรรทุกทุกคันรถหรือทุก ๆหน่วยที่มีปริมาณใกล้เคียงกับ ๑ คันรถ(๑.๕)ในกรณีสินค้าลำเลียงเพื่อบรรจุในภาชนะบรรจุขนาดใหญ่ (Jumbo Bag) ให้สุ่มชักตัวอย่างสินค้าเป็นระยะ ๆ อย่างสม่ำเสมอ ไม่น้อยกว่าร้อยละ ๕ของจำนวนภาชนะบรรจุทั้งหมด(๒)ในกรณีผู้จัดให้มีการตรวจสอบประสงค์จะจัดให้มีการตรวจสอบขั้นก่อนตรวจปล่อยในลักษณะตรวจปล่อยขณะทำการบรรจุ(Supervised Packing) ให้ผู้มีหน้าที่ตรวจสอบมาตรฐานสินค้าดำเนินการตรวจสอบตามหลักเกณฑ์และวิธีการดังต่อไปนี้(๒.๑)ก่อนเริ่มดำเนินการตรวจปล่อยขณะทำการบรรจุให้ดำเนินการตาม (ข) (๒)(๒.๒)ชักตัวอย่างสินค้าเต็มจำนวนที่จะพึงออกใบรับรองมาตรฐานสินค้าให้เพื่อตรวจสอบคุณภาพสินค้าทางกายภาพพร้อมทั้งให้ตรวจสอบภาชนะที่ใช้บรรจุหุ้มห่อไปพร้อมกันด้วย(๒.๓)ในระหว่างการตรวจปล่อยขณะทำการบรรจุ ทุกระยะไม่เกิน ๒๐๐ เมตริกตัน ให้ทำการตรวจสอบความชื้น ปริมาณ (ความบริสุทธิ์) ข้าวหอมมะลิไทย ขนาดเมล็ด ส่วนผสมข้าวและสิ่งที่อาจมีปนได้ ระดับการขัดสี ตลอดจนแมลงที่ยังมีชีวิตอยู่และให้ใช้วิธีการตรวจสอบเบื้องต้นตามคำแนะนำในภาคผนวก ง และหรือภาคผนวก จประกอบด้วย(๒.๔)ตรวจสอบน้ำหนักสินค้าเต็มจำนวนที่จะพึงออกใบรับรองมาตรฐานสินค้าให้เว้นแต่ในกรณีที่มีการบรรจุโดยใช้เครื่องชั่งอัตโนมัติให้สุ่มชั่งไม่น้อยกว่าร้อยละ ๑ของจำนวนกระสอบหรือภาชนะบรรจุที่จะพึงออกใบรับรองมาตรฐานสินค้าให้(๓)ให้นำตัวอย่างสินค้าที่ชักไว้ตาม (๑) หรือ (๒) แล้วแต่กรณีมาคลุกเคล้ากันให้เป็นตัวอย่างเดียว ทอนและแบ่งตัวอย่างส่วนที่เหลือออกเป็น ๖ ส่วนแต่ละส่วนมีน้ำหนักไม่น้อยกว่า ๐.๕ กิโลกรัม นำตัวอย่างแต่ละส่วนบรรจุลงในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดงวันเดือน ปี และปริมาณสินค้าในกองหรือถังไซโลที่ชักตัวอย่างแล้วให้ผู้มีหน้าที่ตรวจสอบมาตรฐานสินค้าและผู้แทนผู้จัดให้มีการตรวจสอบที่อยู่ในขณะชักตัวอย่างลงลายมือชื่อกำกับไว้ทำตราประทับปากถุงหรือภาชนะ และให้ผู้ที่เกี่ยวข้องดังกล่าวข้างต้นลงลายมือชื่อกำกับไว้ที่รอยผนึกสลากปากถุงหรือภาชนะอีกครั้งหนึ่งแล้วส่งมอบตัวอย่างดังกล่าวให้ผู้มีหน้าที่รับมอบตามที่กำหนดไว้ในกฎกระทรวงและให้ถือผลวิเคราะห์ตัวอย่างขั้นก่อนตรวจปล่อยนี้เป็นเกณฑ์ในการออกใบรับรองมาตรฐานสินค้าที่ต้องแสดงต่อเจ้าพนักงานศุลกากรในกรณีที่สำนักงานมาตรฐานสินค้าเป็นผู้ดำเนินการตรวจสอบให้จัดทำตัวอย่างตามวรรคหนึ่งเพียง๔ ส่วน ส่งมอบตัวอย่างดังกล่าวให้แก่ผู้ทำการค้าขาออก ๑ ส่วนและนำกลับสำนักงานมาตรฐานสินค้า ๓ ส่วน(๔)ให้ประทับ ปิด หรือผูกติด ตรา แผ่นป้าย หรือสลาก แสดงวัน เดือน ปี และปริมาณสินค้ากองหรือถังไซโลที่ชักตัวอย่าง แล้วทำตราประทับสินค้ากองหรือถังไซโลที่ได้ชักตัวอย่างไว้แล้วนั้นในลักษณะที่สามารถใช้เป็นหลักฐานในการรักษาสินค้านั้นมิให้ถูกเพิ่มเติม สับเปลี่ยนหรือเปลี่ยนแปลงได้(ข)การตรวจสอบขั้นตรวจปล่อย(๑)สินค้าที่จะตรวจสอบขั้นตรวจปล่อยได้ต้องเป็นสินค้าที่ปรากฏผลการตรวจสอบขั้นก่อนตรวจปล่อยว่าถูกต้องตามมาตรฐานที่กระทรวงพาณิชย์กำหนด(๒)ก่อนเริ่มดำเนินการตรวจปล่อยให้ผู้มีหน้าที่ตรวจสอบมาตรฐานสินค้าสุ่มชักตัวอย่างสินค้าจากกองกระสอบหรือภาชนะบรรจุหรือถังไซโลในปริมาณที่พอเหมาะเพื่อตรวจสอบความชื้นปริมาณ (ความบริสุทธิ์) ข้าวหอมมะลิไทย ขนาดเมล็ด ส่วนผสมข้าวและสิ่งที่อาจมีปนได้ ระดับการขัดสี ตลอดจนแมลงที่ยังมีชีวิตอยู่และใช้วิธีการตรวจสอบเบื้องต้นตามคำแนะนำในภาคผนวก ง และหรือภาคผนวก จ ประกอบด้วยถ้าพบว่ามีคุณภาพส่วนหนึ่งส่วนใดหรือทั้งหมดไม่เป็นไปตามมาตรฐานให้ผู้มีหน้าที่ตรวจสอบมาตรฐานสินค้าแจ้งให้ผู้จัดให้มีการตรวจสอบดำเนินการปรับปรุงคุณภาพสินค้าจนมีคุณภาพถูกต้องจึงจะดำเนินการตรวจปล่อยต่อไป(๓)ให้ผู้มีหน้าที่ตรวจสอบมาตรฐานสินค้าดำเนินการชักตัวอย่างสินค้าเพื่อตรวจสอบคุณภาพสินค้าทางกายภาพโดยวิธีการอย่างใดอย่างหนึ่งดังนี้(๓.๑) ในกรณีสินค้าบรรจุกระสอบให้ชักตัวอย่างสินค้าทุกกระสอบ(๓.๒) ในกรณีไม่อาจชักตัวอย่างโดยวิธีดังกล่าวตาม(๓.๑) ได้ เนื่องจากวัสดุที่ใช้ในการบรรจุหุ้มห่อเป็นกระสอบที่ทอด้วยเส้นใยสังเคราะห์หรือถุงพลาสติกหรืออย่างอื่น ที่ผู้ซื้อได้ทำความตกลงกับผู้ทำการค้าขาออกไว้ให้สุ่มทั้งกระสอบหรือภาชนะบรรจุสินค้าที่กำลังตรวจปล่อยเป็นระยะ ๆ ไม่น้อยกว่าร้อยละ ๐.๕ของจำนวนกระสอบหรือภาชนะบรรจุทั้งหมด ในแต่ละคำร้องขอให้ออกใบรับรองมาตรฐานสินค้าแล้วใช้วิธีเปิดปากกระสอบหรือภาชนะบรรจุเพื่อชักตัวอย่าง(๓.๓)ในกรณีสินค้าเก็บในถังไซโลหรือเก็บในภาชนะบรรจุขนาดใหญ่ (Jumbo Bag) แล้วขนถ่ายเพื่อบรรจุกระสอบหรือภาชนะบรรจุให้สุ่มชักตัวอย่างสินค้าที่กำลังลำเลียงหรือขนถ่ายเป็นระยะ ๆ อย่างสม่ำเสมอไม่น้อยกว่าร้อยละ ๕ ของจำนวนกระสอบหรือภาชนะบรรจุทั้งหมด เว้นแต่ในกรณีที่มิได้บรรจุหุ้มห่อให้ชักตัวอย่างทุก ๆ คันรถ หรือทุกหน่วยหรือทุกระยะขณะลำเลียงสินค้าในปริมาณที่เท่ากับ ๑ คันรถบรรทุกโดยให้ชักตัวอย่างคันรถละหรือหน่วยละไม่น้อยกว่า ๐.๕ กิโลกรัม(๔)ในระหว่างการตรวจปล่อยสินค้าทุกระยะไม่เกิน ๒๐๐ เมตริกตัน ให้ทำการตรวจสอบความชื้นปริมาณ (ความบริสุทธิ์) ข้าวหอมมะลิไทย ขนาดเมล็ดส่วนผสมข้าวและสิ่งที่อาจมีปนได้ระดับการขัดสี ตลอดจนแมลงที่ยังมีชีวิตอยู่และให้ใช้วิธีการตรวจสอบเบื้องต้นตามคำแนะนำในภาคผนวก ง และหรือภาคผนวก จประกอบด้วย(๕) ในกรณีสินค้าที่ตรวจสอบ ส่งออกโดยบรรจุกระสอบหรือภาชนะบรรจุให้ผู้มีหน้าที่ตรวจสอบมาตรฐานสินค้าดำเนินการตรวจสอบกระสอบหรือภาชนะบรรจุให้เป็นไปตามที่ระบุไว้ในคำร้องขอให้ออกใบรับรองมาตรฐานสินค้าด้วยในกรณีผู้ทำการค้าขาออกไม่ได้ประทับเลขที่คำร้องขอให้ออกใบรับรองมาตรฐานสินค้า (มส. ๑๓) ดังกล่าวไว้บนกระสอบหรือภาชนะบรรจุให้ผู้ประกอบธุรกิจตรวจสอบมาตรฐานสินค้าบันทึกเลขที่คำร้องขอให้ออกใบรับรองมาตรฐานสินค้า(มส. ๑๓) ไว้บนกระสอบหรือภาชนะบรรจุที่ได้รับมอบเป็นตัวอย่างตามข้อ ๔ (๕) นั้นด้วยให้ผู้ประกอบธุรกิจตรวจสอบมาตรฐานสินค้าเก็บรักษาถุงตัวอย่างที่ได้รับมอบจากผู้ทำการค้าขาออกตามข้อ๔ (๕) ไว้เป็นหลักฐาน มีกำหนดไม่น้อยกว่า ๑๘๐ วันนับแต่วันที่ตรวจสอบแล้วเสร็จเว้นแต่สำนักงานมาตรฐานสินค้าจะกำหนดไว้เป็นอย่างอื่น(๖)สำหรับสินค้าที่ได้ดำเนินการตรวจสอบในขณะทำการบรรจุ (Supervised Packing) ตาม (ก) (๒) ไม่ต้องตรวจสอบและชักตัวอย่างซ้ำอีกเว้นแต่สินค้าในกองนั้นเก็บไว้นานเกินกว่า ๑๕ วันนับแต่วันที่ได้ทำตราประทับกองสินค้าไว้ครั้งแรกให้ดำเนินการตรวจสอบขั้นตรวจปล่อยใหม่ตาม (ข)(๗)ให้ผู้มีหน้าที่ตรวจสอบมาตรฐานสินค้ารักษาตัวอย่างที่ชักไว้ขณะตรวจสอบตาม (๓) ในลักษณะที่สามารถป้องกันการเพิ่มเติมสับเปลี่ยน หรือเปลี่ยนแปลงได้(๘)การตรวจสอบน้ำหนักในกรณีสินค้าบรรจุกระสอบหรือภาชนะบรรจุหากชั่งเป็นรายกระสอบหรือภาชนะบรรจุ ให้สุ่มชั่งไม่น้อยกว่าร้อยละ ๑ของจำนวนกระสอบหรือภาชนะบรรจุที่จะพึงออกใบรับรองมาตรฐานสินค้าให้หากชั่งพร้อมรถที่ใช้บรรทุกให้ชั่งสินค้าเต็มจำนวนที่จะพึงออกใบรับรองมาตรฐานสินค้าให้ในกรณีที่เป็นสินค้าไม่บรรจุกระสอบให้ตรวจสอบน้ำหนักเต็มจำนวนที่จะพึงออกใบรับรองมาตรฐานสินค้าให้(๙)เมื่อตรวจสอบตามคำร้องขอให้ออกใบรับรองมาตรฐานสินค้าแต่ละคำร้องขอครบถ้วนแล้วให้จัดทำตัวอย่างที่ได้ชักตัวอย่างไว้ตาม (๓)ตามหลักเกณฑ์และวิธีการและส่งมอบให้ผู้มีหน้าที่รับมอบดังระบุไว้ใน (ก) (๓)ในกรณีที่ผู้ทำการค้าขาออกซึ่งสินค้ามาตรฐานแจ้งความประสงค์จะขอให้ออกใบรับรองผลการตรวจสอบมาตรฐานสินค้าหรือผลการวิเคราะห์ตัวอย่างเป็นตอนๆ ตามปริมาณที่ตรวจสอบเสร็จตามที่แจ้งความประสงค์ไว้โดยไม่ต้องรอให้การตรวจสอบครบถ้วนตามคำร้องขอให้ออกใบรับรองมาตรฐานสินค้าให้จัดทำตัวอย่างหนึ่งตัวอย่างต่อสินค้าที่ได้ตรวจสอบแล้วเสร็จ ตามปริมาณที่แจ้งความประสงค์ไว้การออกใบรับรองผลการตรวจสอบมาตรฐานสินค้าหรือผลการวิเคราะห์ตัวอย่างให้ถือผลเฉลี่ยของผลวิเคราะห์ตัวอย่างทั้งหมดของคำร้องขอนั้นเป็นเกณฑ์กรณีสินค้าที่ได้ดำเนินการตรวจสอบในขณะทำการบรรจุ (Supervised Packing) ผลวิเคราะห์ตัวอย่างตามคำร้องขอให้ออกใบรับรองมาตรฐานสินค้าแต่ละคำร้องขอให้อนุโลมตามผลวิเคราะห์ตัวอย่างขั้นก่อนตรวจปล่อย โดยไม่ต้องจัดทำตัวอย่างอีก(๑๐) ในกรณีที่ต้องบรรทุกสินค้าที่ได้รับการตรวจสอบไปขนถ่ายณ ท่าเรือซึ่งอยู่ห่างไกลจากสถานที่ที่จัดให้มีการตรวจสอบให้ทำตราประทับสินค้าที่บรรทุกอยู่ในยานพาหนะนั้นไว้ในลักษณะที่สามารถใช้เป็นหลักฐานในการป้องกันการเพิ่มเติมสับเปลี่ยน หรือเปลี่ยนแปลงไว้จนกว่าจะเริ่มขนถ่าย(๑๑)เมื่อสิ้นเวลาการตรวจสอบในแต่ละวันและการจัดให้มีการตรวจสอบนั้นยังไม่แล้วเสร็จหรือในกรณีที่การตรวจสอบแล้วเสร็จแต่ยังมีสินค้าที่ได้ชักตัวอย่างในขั้นก่อนตรวจปล่อยคงเหลืออยู่และผู้จัดให้มีการตรวจสอบประสงค์จะจัดให้มีการตรวจสอบขั้นตรวจปล่อยสินค้านั้นในครั้งต่อไปให้ทำตราประทับสินค้ากองหรือถังไซโลที่เหลืออยู่นั้น เพื่อป้องกันการเพิ่มเติม สับเปลี่ยนหรือเปลี่ยนแปลงไว้ด้วยข้อ๖ ในกรณีผู้จัดให้มีการตรวจสอบมีความจำเป็นไม่สามารถจัดให้มีการตรวจสอบขั้นก่อนตรวจปล่อยได้ ผู้จัดให้มีการตรวจสอบสามารถจัดให้มีการตรวจสอบเฉพาะการตรวจสอบขั้นตรวจปล่อยเพียงขั้นตอนเดียวก็ได้และให้ยกเว้นไม่ต้องปฏิบัติตามข้อ ๕ (ข) (๑)ทั้งนี้ ให้ถือผลวิเคราะห์ตัวอย่างขั้นตรวจปล่อยตามข้อ ๕ (ข) (๙)เป็นเกณฑ์ในการออกใบรับรองมาตรฐานสินค้าที่ต้องแสดงต่อเจ้าพนักงานศุลกากรข้อ๗ วิธีทดสอบหาปริมาณอมิโลสวิธีทดสอบหาปริมาณความชื้น วิธีการหาค่าการสลายเมล็ดข้าวในด่างวิธีตรวจสอบเมล็ดข้าวสุกที่ต้มในน้ำเดือด วิธีการย้อมสีด้วยสารละลายไอโอดีนให้เป็นไปตามหลักเกณฑ์และวิธีการที่กำหนดในภาคผนวก ก หรือ ข หรือ ค หรือ ง หรือ จ ท้ายประกาศนี้ในกรณีที่การตรวจสอบหาปริมาณข้าวหอมมะลิไทยของสินค้ากองใดกองหนึ่งหรือส่วนใดส่วนหนึ่งโดยวิธีการตามภาคผนวกก หรือ ค หรือ ง หรือ จยังไม่อาจวินิจฉัยได้ชัดเจนถึงปริมาณข้าวหอมมะลิไทยจะใช้วิธีการตรวจสอบเอกลักษณ์พันธุกรรมก็ได้การตรวจสอบเอกลักษณ์พันธุกรรมตามวรรคสองหากเป็นไปโดยคำแนะนำของพนักงานเจ้าหน้าที่หรือพนักงานตรวจสอบมาตรฐานสินค้าให้ผู้ตรวจสอบมาตรฐานสินค้าส่งมอบตัวอย่างสินค้าให้สำนักงานมาตรฐานสินค้าดำเนินการเพื่อตรวจสอบเอกลักษณ์พันธุกรรมในกรณีเช่นนี้ให้รอผลการตรวจสอบของสำนักงานมาตรฐานสินค้าก่อนดำเนินการตามขั้นตอนต่อไปข้อ๘ บรรดาประกาศหรือข้อกำหนดอื่นใดในส่วนที่เกี่ยวกับหลักเกณฑ์และวิธีการการจัดให้มีการตรวจสอบมาตรฐานสินค้าและการตรวจสอบมาตรฐานสินค้าข้าวหอมมะลิไทยที่ใช้บังคับอยู่ก่อนวันที่ประกาศนี้ใช้บังคับ ให้ยังคงมีผลใช้บังคับได้ต่อไปเพียงเท่าที่ไม่ขัดหรือแย้งกับประกาศนี้จนกว่าจะมีประกาศหรือข้อกำหนดอื่นใดที่ออกตามประกาศนี้ใช้บังคับประกาศ ณ วันที่ ๓๐กันยายน พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์[เอกสารแนบท้าย]๑. ภาคผนวกก. วิธีทดสอบหาปริมาณอมิโลส๒.ภาคผนวก ข. วิธีทดสอบหาปริมาณความชื้น๓.ภาคผนวก ค. วิธีการหาค่าการสลายเมล็ดข้าวในด่าง๔.ภาคผนวก ง. วิธีตรวจสอบเมล็ดข้าวสุกที่ต้มในน้ำเดือด๕.ภาคผนวก จ. วิธีการย้อมสีด้วยสารละลายไอโอดีน(ดูข้อมูลจากภาพกฎหมาย)ชนิกา/ปริยานุช/จัดทำ๒๖ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๔๓ ง/หน้า ๖/๒๑ ตุลาคม ๒๕๕๙